Tilapäistä suojelua hakeneiden maahantulijoiden välttämätön toimeentulo turvataan vastaanottorahalla, jos he ovat tuen tarpeessa. Opiskelijalle ei voida maksaa opintotukea tai koulumatkatukea, sillä tilapäiseen suojeluun perustuva oleskelulupa on luonteeltaan tilapäinen.
Oleskelulupa vaikuttaa ulkomaalaisten oikeuteen saada opintotukea. Opintotukilain (65/1994) mukaan opintotukea voidaan myöntää ulkomaalaiselle, jos hän
asuu Suomessa vakinaisesti ja maassa oleskelun peruste on muu kuin opiskelu
ja hänelle on myönnetty ulkomaalaislaissa tarkoitettu jatkuva oleskelulupa (A), pysyvä oleskelulupa (P) tai pitkään oleskelleen kolmannen maan kansalaisen EU-oleskelulupa (P-EU).
Koulumatkatukilain (48/1997) mukaiseen koulumatkatukeen on oikeus Suomessa asuvalla opiskelijalla, joka opiskelee Suomessa päätoimisesti. Suomessa asuvalla tarkoitetaan henkilöä, jolla on kotikuntalain mukainen kotikunta Suomessa.
Lisätietoja opintotuesta I Kela
Tietoa Ukrainan sodan vaikutuksista Kelan etuuksiin